hotchpotch/miracl-hf-unified huggingface dataset:
खाद्य उद्योग
खाद्य उद्योग एक वैश्विक व्यापार है। जिसमें सम्पूर्ण विश्व के ग्राहक खाद्य सामग्री लेते हैं और उसका उपभोग करते है। यह व्यापार एक किसान से लेकर उसे बेचकर जीवन यापन करने वालों तक फैला हुआ है।
वह उद्योग जो किसी खाद्य बनाने से लेकर उसके प्रचार आदि तक के कार्य को करता है। उसे खाद्य उद्योग कहते हैं।
इसमें किसी खाद्य सामग्री को बनाया जाता है। यह खाद्य उद्योग में कार्य का पहला चरण होता है। जिसमें किसी भी खाने के सामान की कृषि की जाती है। उसके अधिक उपज प्राप्त करने हेतु उसमें कई प्रकार के परीक्षण भी होते रहते हैं।
इसमें यह लोग बहुत से संख्या में खाद्य सामग्री को बाजार आदि में देते हैं। जिसके बाद ही यह लोगों की पहुँच में होता है।
यह खाद्य उद्योग का अन्तिम चरण होता है। जिसमें खाद्य सामग्री का वितरण किया जाता है। इसमें मुख्य रूप से किसी वाहन का उपयोग किया जाता है। जिसमें अच्छी तरह से खाद्य सामग्री को रखा जाता है।
रसायन शिक्षा
रसायन शिक्षा विद्यालय, महाविद्यालय या विश्वविद्यालय में पढ़ाया जाने वाला एक विषय है। इसके विषय इस तरह से बनाए जाते हैं की कोई भी विद्यार्थी इसे आसानी से समझ ले कि किस प्रकार से कोई अभिक्रिया होती है और रसायन का हमारे जीवन में क्या महत्व है और हम इस शिक्षा का उपयोग किस प्रकार से कर सकते हैं।
कई विश्वविद्यालय में यह देखने को मिला है कि कई विद्यार्थी प्रयोगशाला में जाने और कार्य करने से डरते हैं। इसके साथ ही इसमें होने वाले कार्य के कारण भी कई परेशान हो जाते हैं। इसमें मुख्य रूप से प्रयोगशाला में जाकर रासायनिक तत्वों को लेना और उससे रासायनिक अभिक्रिया करना है।
हातिम ताई (1990 फ़िल्म)
हातिम ताई सन् 1990 मे प्रदर्शित एवं बाबूभाई मिस्त्री द्वारा निर्देशित एक काल्पनिक फ़िल्म है जिसमें जितेन्द्र, संगीता बिजलानी, सतीश शाह और अमरीश पुरी मुख्य भूमिका में है। इस फ़िल्म की कहानी मशहूर अरबी कवि हातिम अल-ताई की जीवन कथा पर आधारित है
हातिम जो यमन का शहजादा है बहुत न्यायप्रिय व बहादुर है। एक दिन उसके पास एक लडकी अपनी फ़रियाद लेकर आती है कि वह एक श्राप से ग्रस्त है जिसमें यदि उसने विवाह किया तो उसका पति मर जाएगा और वह पत्थर की बन जाएगी। इससे मुक्त होने का होने का सिर्फ एक तरीका है कि अगर कोई सात सवालो कि पहेली को सुलझा दे। हातिम ये चुनौती स्वीकार कर उनका हल ढूंढने के लिए कांटो भरी राह पर निकल पडता है।
खैरो भट्टी
खैरो भट्टी पाकिस्तान के सिंध प्रांत का एक नगर है।
पिकाचु
पिकाचु जापानी पोकेमोन कार्टून धारावाहिक का एक काल्पनिक किरदार है जो कि द पोकेमोन कंपनी, एक जापानी आदारा, से प्रमानित विडीयो गेम्स, एनीमेशन, टीवी धारावाहिक, व्यपारक पत्तों और कॉमिक पुस्तकों में दिखाई देता है। पिकाचु के डिज़ाइन की कल्पना अत्सुको निषिदा द्वारा और इसको अंतिम करने का काम केन सुगीमोरी द्वारा की गई। जापान में पिकाचु की पहली झलक पोकेमोन रेड और ब्लू में साहमने आई थी और बाद में इसको पोकेमोन वीडियो गेम्स त्था पोकेमोन रेड और ब्लू में अंतराष्ट्रीय स्तर पर जारी किया गया था।
पोकेमोन की बाकी जातियों के जैसे ही पिकाचु को पकड़ कर, एक खेल के तौर पर, बाकी पोकेमोनो के साथ लड़ने के लिए उपयोग में लाया जाता था। पिकाचु पोकेमोन की सबसे चर्चित और जानी-पहचानी जातियों में से है। पोकेमोन के हर सीजन में पिकाचु मुख्य किरदार के रूप में होता है। पिकाचु पोकेमोन फ्रैंचाइज़ी का मुख्य किरदार होने के साथ-साथ इसका मस्कट भी है और पिछले कुश सालों से जापानी पॉप कल्चर का आइकॉन भी है।
"गेम फ्रीक" नामक कंपनी ने इसे बनाया है और "निंटेनडो" ने पोकेमोन धारावाहिक के साथ जापान में 1996 को शुरू हुआ था। जिसमें कई जीवों को पोकेमोन कहा जाता था, जिसे खिलाड़ी लड़ाई हेतु अभ्यास कराते हैं। "गेम फ्रीक" के किरदारों में पिकाचु भी एक किरदार है। जिसे केन सुगिमोरी ने बनाया था। इस धारावाहिक के निर्माता सतोशी ताजिरी के अनुसार यह नाम 2 जापानी ध्वनियों "पीका" जो एक विद्युत चिंगारी को कहते हैं और "चु" जो कोई चूहा आवाज करता है, से मिलकर बना है।। निर्माता दल के जूनीची मसौदा के अनुसार पिकाचु नाम रखना बहुत ही कठिन था। उसे ऐसा होना चाहिए था कि जापान और अमेरिका दोनों ही दर्शक उसे पसंद करें।
पिकाचु पीले रंग का एक चूहे जाति से संबंधित एक पोकेमोन है जो कि 1'4" लंबा है। इसके डिज़ाइन की धारणा बिजली के आस-पास ही राखी गई है। यह बिजल-श्रेणी से संबंधित पोकेमोन है। इसके दो लंबे-लंबे कान होते है। गालों पर दोनों और एक-एक लाल गोलचक्र होता है जिससे बिजली निकलती है। इसकी कमर पर दो भूरे रंग की पट्टिया बनी होती है। इसकी पूँछ बिजली के चिंह जैसे दिखाई देती है। पोकेमोन डायमंड और पर्ल में पिकाचु की जाति में लिंग-भेद दिखाते हुऐ मादा पिकाचु को भी पेश किया जाता है जिसकी सिर्फ पूँछ में ही अंतर होता है। मादा पिकाचु की पूँछ दिल जैसी होती है। धारावाहिक के अनुसार पिकाचु केवल थंडरस्टोन अर्थात बिजली के पत्थर की सहायता से ही राईचु में विकसित होता है। पोकेमोन के बाद वाले धारावाहिकों में पिकाचु का छोटा स्वरूप पिचु भी दिखाई देता है जो कि अपने ट्रेनर अर्थात अभ्यासी के साथ मजबूत रिश्ते के बाद पिकाचु में विकसित होता है।
रसल की चायदानी
रसल की चायदानी () या आकाशीय चायदानी, बर्ट्रैंड रसल (१८७२-१९७० ई.) द्वारा गढ़ा गया एक उपमान है। इसका यह दरशाने के लिये प्रयोग किया जाता है की दर्शनशास्त्रिय सबूत का बोझ उस व्यक्ति पर है जो वैज्ञानिक दृष्टि से झूठाया न जा सकने वाला दावा कर रहा हो। इस उपमान का उपयोग विशेष रूप से धर्म के मामले में किया जाता है।  "क्या भगवान हैं?" नामक लेख में रसल कहते हैं:  १९५८ ई. में रसल अपनी नास्तिकता के लिए इस उपमान को कारण बताते हैं:
अन्तरराष्ट्रीय न्यायालय के न्यायाधीश
अन्तरराष्ट्रीय न्यायालय के न्यायाधीश में अन्तरराष्ट्रीय न्यायाधीशोँ की सूची है।
जैन मन्दिर
जैन मंदिर जैन धर्म के अनुयायीयों के लिए भगवान की पूजा और दर्शन का स्थान है ।
जैन मंदिर कई निर्माण शैली में बनाए जाते हैं।
उत्तर भारत के जैन मंदिर दक्षिण भारत के जैन मंदिरों से काफ़ी भिन्न होते हैं। जैन मंदिर दो प्रकार के होते हैं : मंदिर का मुख्य भाग गर्भ ग्रह कहलाता है। यहाँ भगवान की प्रतिमा स्थापित की जाती है। इसमें बिना नहाये और पूजा के वस्त्रों के बिना नहीं जाना चाहिए।
१०० से अधिक वर्ष पुराना मंदिर तीर्थ कहलाता है। मुख्य वेदी पर विराजमान भगवान मंदिर के मूलनायक कहलाते है। जैन समाज में ऐसे कई मंदिर हैं जहां मूर्ति के स्थान पर जिनवाणी रखी होती हैं।ऐसे मंदिरों को चैत्यालयों कहते हैं इनमें दिगंबर जैन तारण पंथी पूजा करने जाते हैं।यह बुंदेलखंड में अधिक पाये जाते हैं।■ Banedia Ji Jain Temple
मिश्रित प्रणाली शिक्षा
मिश्रित प्रणाली शिक्षा या ब्लेंडेड शिक्षा एक औपचारिक शिक्षा कार्यक्रम हैं जिसमे विद्यार्थी पाठ्यक्रम का एक भाग कक्षा में पूरा करता हैं और दूसरा भाग डिजिटल एवं ऑनलाइन संसाधानो का प्रयोग करके सिद्ध करता हैं। ब्लेंडेड शिक्षा में समय, जगह, विधि तथा गति का नियंत्रण विद्यार्थी के हाथ में है। ब्लेंडेड शिक्षा में ईंट और चुने से बने विद्यालय में पढ़ाये गये पाठ के साथ कंप्यूटर समर्थित विद्या का मिश्रण होता है।
ब्लेंडेड शिक्षा के समर्थकों का कहना है कि यह कार्यक्रम द्वारा डेटा संग्रह तथा व्यक्तिगत अनुदेश एवं मूल्यांकन का लाभ मिलता है।
अन्वेषण साहित्य में ब्लेंडेड शिक्षा को प्रौद्योगिक समर्थित विद्या, वेब-वर्धित शिक्षा और मिश्रित प्रणाली शिक्षा भी कहा जाता है। ब्लेंडेड शिक्षा का विचार बहुत सालों से है लेकिन इसका संकल्प इक्कीसवीं सदी के शुरूवात में ज़्यादा प्रचलित हुआ है। ब्लेंडेड शिक्षा की सही परिभाषा, सन 2006 में बॉंक तथा ग्राहम के द्वारा लिखी पुस्तिका में पहली बार हुई। आज, इंटरनेट एवं डिजिटल आधारित शिक्षा और कक्षा में पढ़ाये गये विद्या के मिश्रित शिक्षा कार्यक्रम को ब्लेंडेड कक्षा कहा जाता है।
प्रौद्योगिक शिक्षा सन 1960 में पारंपरिक कक्षा विद्या के विकल्प में उभरा। एक अध्यापक सिर्फ कुछ ही लोगो को पढ़ा सकता था। मेनफ्रेम तथा मिनी-कंप्यूटर को प्रयोग करते इस पद्धति का मुख्य लाभ था कि यह बहुत सारे लोगों को पढ़ा सकता था।
हालांकि ब्लेंडेड शिक्षा की परिभाषा में पूरी सहमति नहीं है, ब्लेंडेड शिक्षा के विशिष्ट तरीकों का सुझाव कयि विद्वानों और शोधकर्ताओं ने दिया है। ब्लेंडेड शिक्षा को छह प्रकार में वर्गीकृत किया गया है।केवल ऑनलाइन शिक्षा या केवल कक्षा में पदाए गये पाठ से ब्लेंडेड शिक्षा का प्रभाव अधिक माना जाता है। ब्लेंडेड शिक्षा के समर्थकों का मानना है कि "अतुल्यकालिक इंटरनेट संचार टेक्नालजी" को उच्च्तर अधय्यन में शामिल करने से समकालिक, स्वतंत्र तथा सहयोगी शिक्षात्मक अनुभव मिलता है। इस संस्थापन का विद्यार्थियों के शिक्षात्मक रवैया, संतोष तथा सफलता में प्रमुख योगदान है। सूचना प्रौद्योगिकी द्वारा अध्यापक और छात्र के बीच संचार बेहतर हो जाता है। छात्र अपनी शिक्षा की समझ का गुणात्मक तथा मात्रत्मक मूल्यांकन कंप्यूटर आधारित अंदाज़ में करते हैं।
ब्लेंडेड शिक्षा तकनीकी साधनों पर निर्भर है। इस शिक्षा का सार्थक असर होने के लिए यह साधन विश्वसनीय और अद्यतन होने चाहिए। इनका प्रयोग आसान होना चाहिए। IT literacy can serve as a significant barrier for students attempting to get access to the course materials, making the availability of high-quality technical support paramount.
कहा गया है कि व्याख्यान अभिलेख तकनीक छात्रों को अक्सर पढ़ाई में पीछा छोड़ देता है। एक शोध अध्ययन में यह जानकारी पाई गयी कि चार विश्वविद्यालयों के सिर्फ़ आधे छात्र व्याख्यान के वीडियो देखते हैं। असल में 40% विद्यार्थी एक ही बार में सारे वीडियोस देखते थे।
एक था चन्दर एक थी सुधा
एक था चन्दर एक थी सुधा भारतीय हिन्दी धारावाहिक है। जिसका प्रसारण लाइफ ओके पर 21 सितम्बर 2015 से शुरू हो रहा है। यह सोमवार से शुक्रवार को कुल 20 प्रकरणों में देगा। इसके निर्माता और सृजक अश्विनी धीर हैं। इसमें मुख्य किरदार में राहील आज़म और उमंग जैन हैं। यह धारावाहिक गुनाहों का देवता नामक उपन्यास पर आधारित है, जिसे धर्मवीर भारती ने लिखा था।
यह कहानी सुधा और चन्दर की है। चन्दर (राहील आज़म) सुधा (उमंग जैन) से बहुत प्यार करता रहता है। लेकिन उसके पिता के द्वारा उस पर किए गए एहसानों के कारण वह कभी यह बात सुधा को नहीं बता पाता। सुधा की शादी कहीं और हो जाती है और अंत में उसे दुनिया छोड़कर जाना पड़ता है।
पुष्टि पूर्वाग्रह
पुष्टि पूर्वाग्रह () एक तरह का कुतर्क है। इसमें व्यक्ति जानकारी को इस तरह से भाषान्तरित करता है, इस तरह से याद करता है जिस से उसकी धारणाओं और परिकल्पनाओं की पुष्टि होती हो, और जो जानकारी उसकी धारणाओं और परिकल्पनाओं के विपरीत हो उसे बहुत कम महत्व देता है। यह एक तरह का संज्ञानात्मक पूर्वाग्रह है और आगमनात्मक तर्क की व्यवस्थित त्रुटि है। लोग ये त्रुटि तब दर्शाते है जब वे जानकारी को चुनिंदा रूप से इकट्ठा करते हैं या जानकारी की चुनिंदा रूप से व्याख्या करते हैं। इसका प्रभाव भावनात्मक रूप से संवेदनशील मुद्दों और गहरी जड़ें जमा चुके विश्वासों में ज्यादा देखने को मिलता है। यह पूर्वाग्रह तब भी देखने को मिलला है जब लोग अस्पष्ट सबूत को अपनी मौजूदा स्थिति का समर्थन करने के लिए प्रयोग करते हैं। रवैया ध्रुवीकरण (जब एक ही सबूत देखने पर विभिन्न दलों में असहमति और अधिक उग्र हो जाती है), विश्वास दृढ़ता (जब किसी विश्वास के खिलाफ सबूत दिखाए जाने पर भी विश्वास कायम रहता है), तर्कहीन प्रधानता प्रभाव (पहले देखी गयी सूचना पर अधिक निर्भरता) और भ्रामक सह-संबंध (जब दो घटनाओं या स्थितियों के बीच संबंध न होने पर भी लोग संबंध मानते हैं) को समझाने के लिए पक्षपातपूर्ण खोज, व्याख्या और स्मृति को लागू किया गया है।
जय जिनेन्द्र
जय जिनेन्द्र! एक प्रख्यात अभिवादन है। यह मुख्य रूप से जैन धर्म के अनुयायियों द्वारा प्रयोग किया जाता है। इसका अर्थ होता है  "जिनेन्द्र भगवान (तीर्थंकर) को नमस्कार"। यह दो संस्कृत अक्षरों के मेल से बना है: जय और जिनेन्द्र। अर्थात्-:जब भी हम किसी समाजबंधु से मिलते हैं तो दूर से ही हमारे चेहरे पर मुस्कान आ जाती है और दोनों हाथ जुड़ जाते हैं हमारे मुख से जय जिनेन्द्र निकल ही जाता है।
बेटी बचाओ बेटी पढ़ाओ योजना
बेटी बचाओ बेटी पढ़ाओ योजना (BBBP) महिला एवं बाल विकास मंत्रालय ,स्वास्थ्य मंत्रालय और परिवार कल्याण मंत्रालय एवं मानव संसाधन विकास की एक संयुक्त पहल के रूप में समन्वित और अभिसरित प्रयासों के अंतर्गत बालिकाओं को संरक्षण और सशक्त करने के लिए बेटी बचाओ बेटी पढ़ाओ योजना की शुरुआत 22 जनवरी,2015 को की गई है और जिसे निम्न लिंगानुपात वाले 100 जिलों में प्रारंभ किया गया है। सभी राज्यों / संघ शासित क्षेत्रों को कवर 2011 की जनगणना के अनुसार निम्न बाल लिंगानुपात के आधार पर प्रत्येक राज्य में कम से कम  एक ज़िले के साथ 100 जिलों का एक पायलट जिले के रूप में चयन किया गया है '
भारत की जनसंख्या तेजी से बढ़ रही है पर सबसे अधिक दुर्भाग्य की बात ये है कि बढती जनसंख्या के बावजूद लड़कियों का अनुपात घटता जा रहा है|भारत की 2001 की जनगणना के अनुसार, हर हजार लड़कों पर 927 लडकियाँ थी, हालांकि 2011 की जनगणना में ये आंकडें 943 लड़कियों पर आ |
क्या आपको पता है UNICEF ने भारत को बाल लिंग अनुपात ( Child Sex Ratio) में 195 देशों में से 41वाँ स्थान दिया है। यानि की हम लिंग अनुपात में 40 देशों से पीछे हैं|
बालिकाओं का अस्तित्व और सुरक्षा सुनिश्चित करना '
काणकोण
काणकोण (Canacona) भारत के गोवा राज्य के दक्षिण गोवा ज़िले में स्थित एक नगर है। यह कानकोना तालुका के मुख्यालय, चाउड़ी, से 2 कीमी दूर है।
काणकोण तालुका में पटनेम, चौडी, पोइनगुइनिम, लोलिए, अगोण्डा और गौमडोंग्रे जैसे स्थान समाहित हैं। चौडी इस तालुक का मुख्यालय और सबसे विकसित कस्बा है। प्रसिद्ध पालोलेम तट इस तालुक में स्थित है।
काणकोण 15.02°N 74.02°E के निर्देशांको पर स्थित है। इसकी औसत ऊँचाई 10 मीटर (33 फ़ुट) है। काणकोण, गोवा का सबसे दक्षिणी तालुक है।
भारत की 2001 की जनगणना के अनुसार, काणवपुर की जनसंख्या 11,900 है। कुल जनसंख्या में पुरुष 52%, और महिलाएँ 48% हैं। यहाँ की औसत साक्षरता दर 72% है जो राष्ट्रीय साक्षरता दर 59.5% से अधिक है जिसमें से पुरुष साक्षरता दर 78% और महिला साक्षरता दर 66% है। 10% लोग 0-6 वर्ष आयुवर्ग के हैं। कोंकणी और मराठी के अतिरिक्त कन्नड़ भी यहाँ कुछ लोगो द्वारा बोली जाती है।
कोम्बा
कोम्बा भारत के गोवा राज्य के दक्षिण गोवा जिले में स्थित मडगाँव नगर का एक कस्बा और उपनगर है।
कोम्बा, मडगाँव के मन्दिर-सभागार "डमबाबा साल" के लिए प्रसिद्ध है। यहाँ दामोदर मन्दिर के साथ ही राम मन्दिर भी है। मडगाँव की बसासत का आरम्भ दामोदर मन्दिर स्थल के आसपास से हुआ था। कोम्बा के केन्द्र में एक विठ्ठल मन्दिर है जो श्री विठ्ठल रखुमई को समर्पित है और 1909 से डिण्डी पर्व यहाँ मनाया जाता है जो कार्तिक महा-एकादशी से आरम्भ होता है और जिसका आयोजन महाराष्ट्र के पन्धारपुर में लगने वाली जतर के साथ ही होता है जो विठ्ठल देव का गृहनगर भी है। कोम्बा के रखुमई मन्दिर में लगने वाला डिण्डी पर्व दिवाली के दूसरे दिन आयोजित किया जाता है। डिण्डी पर्व के मुख्य में विठ्ठल देव की पालकी का वार्षिक जुलूस निकाला जाता है जो श्री हरि मन्दिर देवस्थान (मडगाँव) से सज्ज करके पूरे मडगाँव में ले जाई जाती है और अन्त में कोम्बा स्थित श्री विठ्ठल मन्दिर में पहुँचती है। कोम्बा स्थित होली स्पीरिट गिरिजाघर की दावत मॉनसून के आने के तुरन्त पहले आयोजित होती है। पूरे गोवा से लोग मसाले और सूखी मछली खरीदने के लिए विशेष रूप से तैयार बाज़ार में एकत्र होते हैं ताकि बरसाती मौसम में इनका उपयोग किया जा सके।
कोम्बा के कुछ शैक्षणिक संस्थान इस प्रकार हैं: दामोदर महाविद्यालय और विद्या विकास अकादमी विद्यालय (अंग्रेज़ी माध्यम और आई.सी.ऍस.ई. बोर्ड से सम्बद्ध)।
उमास्वामी
आचार्य उमास्वामी,  कुन्दकुन्द स्वामी के प्रमुख शिष्य थे। वह मुख्य जैन ग्रन्थ, तत्त्वार्थ सूत्र के लेखक है। वह दिगम्बर और श्वेताम्बर दोनों के द्वारा पूजे जाते हैं। वह दूसरी सदी के एक गणितज्ञ थे।
लाल बहादुर शास्त्री राष्ट्रीय संस्कृत विद्यापीठ के उपाचार्य, डॉ सुदीप जैन के अनुसार उमास्वामी और उमास्वाति दो भिन्न व्यक्ति थे।
प्रकृति से अपील
प्रकृति से अपील () एक तरह का तर्क है जिसमें यह प्रस्तावित किया जाता है कि "कोई वस्तु अच्छी है क्योंकि वह 'प्राकृतिक' है, या कोई वस्तु बुरी है क्योंकि वह 'अप्राकृतिक' है"।
यह तर्क आमतौर पर इस रूप में देखने को मिलता है: जूलियन बागिनी कहते हैं कि "अगर हम मान भी लें कि कुछ वस्तुएँ प्राकृतिक और कुछ अप्राकृतिक होती हैं, इस से क्या सिद्ध होता है? उत्तर है: कुछ भी नहीं। जो प्राकृतिक है वो अच्छा है (या कम से कम बेहतर) और जो अप्राकृतिक है वो बुरा है (या कम से कम बदतर), यह मानने के लिए कोई कारण नहीं है।"
भोजन, कपड़े और जङी बूटी से बनी औषधियों के लेबल और विज्ञापन प्रकृति से अपील के सामान्य उदाहरण हैं। कई उत्पादों के लेबल "सब प्राकृतिक" शब्द का प्रयोग करके यह संकेत देना चाहते हैं कि उत्पाद पर्यावरण के अनुकूल और सुरक्षित है। मगर कई लोगों द्वारा सुझाव दिया गया है कि एक उत्पाद की सुरक्षा या प्रभाव का निर्धारण उसके 'प्राकृतिक' या 'अप्राकृतिक' होने से नहीं किया जा सकता है।
कैरोलिना मारिन
कैरोलिना मारिया मारिन मार्टिन (जन्म 15 जून 1993) स्पेन की तरफ से खेलने वाली विश्व की शीर्ष महिला बैडमिंटन खिलाड़ियों में से एक हैं। विश्व में शीर्ष वरीयता वाली मारिन अगस्त २०१६ में रियो ओलम्पिक का महिला एकल श्रेणी स्वर्ण पदक जीतने वाली पहली गैर एशियाई खिलाड़ी हैं। इसके पहले वह विश्व बैडमिंटन संघ की तरफ से शीर्ष वरीयता से भी नवाज़ी जा चुकी हैं। वो महिला एकल विश्व प्रतियोगिताओं को तीन बार २०१४, २०१५ और २०१८ में जीत चुकी हैं। ऐसा करने वाली वह विश्व की प्रथम महिला बैडमिंटन खिलाड़ी हैं।
कैरोलिना ने बैडमिंटन खेलने की शुरुवात हुवेला में IES ला ऑर्डेन बैडमिंटन क्लब की तरफ से खेलने से की। 2009 में स्पेन की तरफ से पहले २००९ यूरोपिय कनिष्ठ बैडमिंटन प्रतियोगिताएँ रजत पदक और २००९ यूरोपिय अंडर१७ बैडमिंटन प्रतियोगिताएँ में स्वर्ण पदक जीतने वाली पहली बैडमिंटन खिलाड़ी बनीं।
कैरोलिना ने २०१३ में इंडियन बैडमिंटन लीग के पहले संस्करण में बैंगलोर की बंगा बीट्स की तरफ से हिस्सा लिया।
२०१३ लंदन ग्रैंड प्रिक्स गोल्ड प्रतियोगिता जीतकर वह कोई भी ग्रैंड प्रिक्स गोल्ड खिताब जीतने वाली पहली स्पेनी बैडमिंटन खिलाड़ी बनीं।
31 अगस्त 2014 को मारिन ने बीडब्ल्युएफ बैडमिंटन प्रतियोगिता के महिला एकल फाइनल मुकाबले में चीन की शीर्ष खिलाड़ी ली श्यूरुई को हराकर कोई वैश्विक बैडमिंटन खिताब जीतने वाली पहली स्पेनी और १९७७ में लेन कोप्पेन व १९९९ में कैमिला मार्टिन के बाद तीसरी यूरोपीय महिला खिलाड़ी बनीं। सिर्फ २१ वर्ष की आयु में कोई विश्व स्तरीय बैडमिंटन प्रतियोगिता जीतने वाली वो पहली यूरोपीय महिला भी बन गईं।
८ मार्च २०१५ को फाइनल में साइना नेहवाल को हराके उन्होंने ऑल इंग्लैंड बैडमिंटन प्रतियोगिता जीतकर अपना पहला सुपर सीरीज़ प्रीमियर खिताब जीता। इस खिताब ने उन्हें विश्व में चौथी वरीयता दिला दी।
योनेक्स सनराइज़ इंडिया ओपेन सुपर सीरीज़ में उनके पास ली श्यूरुई को अपद्स्थ करके विश्व नंबर १ बनने का मौका था लेकिन सेमी फाइनल में एक करीबी मुकाबले में थाइलैंड की रत्चानोक इंथेनॉन से हारकर वो ऐसा ना कर सकीं। २ अप्रैल २०१५ को उन्हें अपने कैरियर की सर्वश्रेष्ठ वरीयता २ मिली।
५ अप्रैल २०१५ को कैरोलिना मारिन ने २०१५ मलेशियाई ओपेन में ओलम्पिक स्वर्ण विजेता ली श्यूरुई को हराकर लगातार दूसरा सुपर सीरीज़ प्रीमियर खिताब अपने नाम किया।
१६ अगस्त २०१५ को कैरोलिना मारिन ने भारत की साइना नेहवाल को हराकर कैरियर का दूसरा "बीडब्ल्युएफ विश्व खिताब" जीता।
१९ अगस्त २०१६ को अपने जीवन के सबसे महत्वपूर्ण खिताबी मुकाबले में भारत की पी०वी० सिंधु को १९-२१, २१-१२, २१-१५ से हराकर मारिन ने रियो ओलम्पिक का स्वर्ण पदक जीता। ऐसा करने वाली वो पहली स्पेनी और गैर एशियाई महिला खिलाड़ी बन गईं। २०१६ से पहले के बैडमिंटन स्पर्घा के सभी ओलम्पिक स्वर्ण पदक एशियाई महिलाओं ने ही जीते थे।
निम्नलिखित तालिका में शीर्ष स्तरीय खिलाड़ियों के अतिरिक्त अन्य खिलाड़ी सम्मिलित हैं।
जुआरी का कुतर्क
जुआरी का कुतर्क () या मोंटे कार्लो कुतर्क एक गलत धारणा है कि यदि कोई घटना अतीत में सामान्य से अधिक बार हुई है, तो वह घटना भविष्य में कम बार होगी; या यदि कोई घटना अतीत में सामान्य से कम बार हुई है, तो वह घटना भविष्य में अधिक बार होगी (संतुलन बना रहने के लिये)। उदाहरण के रूप में यदि एक सिक्के को दो बार उछालने पर चित्त आता है, तो यह उम्मीद करना कि तीसरी बार पट्ट आने की संभावना अधिक है, एक कुतर्क है। यदि घटना सच में यादृच्छिक है तो यह सोच आकर्षक लगने के बावजूद गलत है। यह कुतर्क हालांकि कई व्यावहारिक स्थितियों में देखने को मिलता है, पर इसे सबसे ज्यादा जुए के खेल में देखा जाता है।
जगमोहन डालमिया
जगमोहन डालमिया (30 मई 1940 – 20 सितम्बर 2015) बीसीसीआई के अध्यक्ष और व्यापारी थे। इनका जन्म ब्रिटिश राज के दौरान कलकत्ता में हुआ था। इनकी मृत्यु 20 सितम्बर 2015 को कोलकाता के निजी अस्पताल में इलाज के दौरान हृदय की गति रुकने से हुई।
डालमिया का जन्म कोलकाता के मारवाड़ी बनिया परिवार में हुआ था। यह कलकत्ता के स्कोटिश चर्च महाविद्यालय से शिक्षा प्राप्त की। इसी दौरान वे विकेटकीपर के रूप में क्रिकेट से जुड़े। इसी दौरान क्रिकेट में दोहरा शतक भी बनाया था। इसके बाद यह अपने पिता के एम एल डालमिया कंपनी से जुड़ गए।
यह 1979 में बीसीसीआई से जुड़े और 1983 में इसके कोषाध्यक्ष बन गए। इसी वर्ष भारत विश्व कप जीता था। इसके बाद यह इन्दरजीत सिंह बिंद्रा के साथ मिलकर दक्षिण एशिया में होने वाले विश्व कप अधिकार प्राप्त कर लिया। इसके बाद यह बीसीसीआई के अध्यक्ष पद हेतु चुनाव लड़े।
डालमिया ने 1991 में अंतरराष्ट्रीय क्रिकेट में दक्षिण अफ्रीका की पुनः प्रवेश का प्रस्ताव रखा और भारत के दक्षिण अफ्रीका के तीन मैचों की एक दिवसीय दौरे का उसी वर्ष सुनिश्चित किया। आईसीसी के अध्यक्ष क्लाइड वालकोट्ट दक्षिण अफ्रीका के क्रिकेट में पुनः प्रवेश पर चर्चा के पक्ष में नहीं थे। वर्ष 1970 में निलंबन होने के बाद पहली बार दक्षिण अफ्रीका की टीम ने वर्ष 1991 में अपना पहला अंतरराष्ट्रीय मैच कोलकाता के ईडन गार्डन मैदान 1,00,000 दर्शकों के सामने खेला। इसी मैच के कारण उसका इस खेल से निलंबन हट गया।
भारतीय उपमहाद्वीप ने 1996 में होने वाले विश्व कप की मेजबानी का अधिकार हासिल कर लिया। ऑस्ट्रेलिया और वेस्टइंडीज ने आतंकवाद के कारण श्रीलंका में खेलने से मना कर दिया। डालमिया तब बीसीसीआई के सचिव थे। इसके बाद डालमिया ने भारत और पाकिस्तान का मैच श्रीलंका में रखा। यह मैच प्रमुख व्यावसायिक सफलता का कारण बन गया।
डालमिया 17 सितम्बर की रात को छाती में दर्द के कारण बिरला अस्पताल में भर्ती हो गए। अस्पताल का कहना है कि आंतरिक जठरांत्र रक्तस्राव और आंतरिक अंग में विफलता के कारण उनकी मौत हो गई।
m
नेपाल का संविधान
'नेपाल का नया संविधान-2015' को लागू हुआ है। नेपाल में बरसों के राजनैतिक उथल-पुथल और संघर्षो के बाद २० सितंबर २०१५ को नया संविधान लागू किया गया है। अनिवार्य अवधि में एक संविधान का निर्माण करने में पहली संविधान सभा की विफलता के बाद दूसरी संविधान सभा के द्वारा यह संविधान तैयार किया गया था।नेपाल इससे पहले दुनिया का एक मात्र हिन्दु राष्ट्र था लेकिन वर्तमान संविधान ने नेपाल को धर्मनिरपेक्ष राज्य घोषित किया है, नेपाल के संविधान मे सभी नागरिको को अपनी इच्छानुसार धर्म का पालन करने की आजादी दी गई है। नेपाल के संविधान की प्रकृति यहां रहने वाले विविध लोगों के कारण बहुजातीय मानी जाती है।
नेपाल के नए संविधान के अनुसार,अप्रेल 2006 में जब राजा ज्ञानेंद्र ने सत्ता की सारी शक्तियां निर्वासित प्रतिनिधियों की सभा को सौंपने की अनुमति दी तो सभी दलों ने मिलकर एक अंतरिम सरकार बना दी। अंतरिम सरकार को ही शासन का कार्यभार व संविधान का निर्माण करना था। उसी कड़ी में नेपाल का अंतरिम संविधान बनाया गया। किन्तु इस अंतरिम संविधान में कुछ पहलू विवादास्पद थे। इसी कारण यह संविधान सभी नेपाली लोगों ने स्वीकार नहीं किया। अन्ततः 2015 में नये संविधान का निर्माण हुआ जिसमें सभी को साथ लेकर चलने की बात कही गई।
शिवलाल यादव
शिवलाल नन्दलाल यादव एक भारतीय पूर्व क्रिकेट खिलाड़ी हैं। इनका जन्म 26 जनवरी 1957 को हैदराबाद, तेलंगाना में हुआ था। यह 1979 से 1987 तक 35 टेस्ट और 7 ओडीआई खेल चुके हैं।
यह दायें हाथ के गेंदबाज के रूप में यह 1979 में टेस्ट क्रिकेट में आए। यह पहली बार ऑस्ट्रेलिया के साथ खेले और 5 मैचों में 24 विकेट हासिल करने में सफल रहे। यह 1987 तक लगातार भारत के लिए खेलते रहे।
यह अपने पहले शुरुआती मैच के दौरान ऑस्ट्रेलिया के खिलाफ 7 विकेट लेने में सफल रहे। इस कारण यह मैच भारत जीत गया। यह एल्लन बार्डर, डेव वॉटमोर और केविन वाईट के विकेट को जल्द लेकर भारत के जीत को मजबूत कर दिया।
यह 1980 के आस पास तक अपना स्थान खो दिये थे। लेकिन 1983-84 में सफल वापसी की और केवल 131 रन देकर 5 विकेट ले लिए। ऑस्ट्रेलिया के खिलाफ 1985-86 में यह 3 टेस्ट में 15 विकेट प्राप्त करने में सफल रहे। 8/118 का मैच उनके टेस्ट का सबसे श्रेष्ठ मैच था। यह सिडनी में हुआ था। यह नागपुर में श्रीलंका के खिलाफ 5/76 का यह आंकड़ा भी इनके जीवन के कुछ श्रेष्ठ मैच में से एक है। यह अपना 100वाँ विकेट पाकिस्तान के खिलाफ मैच के दौरान प्राप्त किए थे।
हाल ही में, उच्चतम न्यायालय ने शिवलाल यादव को राष्ट्रीय प्रबन्धक पद हेतु अस्थाई रूप से रखा।
बाबू रजब अली
बाबू रजब अली (, ; बाबू जी) पंजाब का एक मशहूर कवीश्वर था, जिसे कवीश्वरी का राजा कहा जाता था।
एन॰ श्रीनिवासन
एन॰ श्रीनिवासन भारतीय अंतरराष्ट्रीय क्रिकेट परिषद के अध्यक्ष रहे थे। वे एक उद्योगपति हैं।
बर्मीज़ (घोड़ी)
बर्मीज़ (1962–1990), एक काले रंग का आरसीएमपी पोलिस सेवा की घोड़ी थी जिसे रोयल कनाडियन माउन्टेड पुलिस ने महारानी एलिज़ाबेथ को उपहार स्वरूप दिया था। महारानी को यह घोड़ी बहुत प्रिय थी और उन्होंने १९६९ से १९८६ तक लगातार १८ वर्षों तक ट्रूपिंग द कलर समारोहों में इसकी सवारी की।
बर्मीज़ का जन्म रोयल कनाडियन माउन्टेड पुलिस के वाल्श किला, सैस्कैचेवन में स्थित पशु फॉर्म में हुआ था। उसे ओटावा में प्रशिक्षित किया गया व १९६९ में महारानी को तब भेंट किया गया जब पुलिस बल के जवान यूके में आयोजित "रोयल विंडसर हॉर्स शो" प्रतियोगिता में भाग लेने आये थे।
महारानी बर्मीज की ही सवारी कर रहीं थीं जब मार्कस सार्जेंट ने १९८१ में उनके जन्मदिवस परेड में ट्रूपिंग द कलर समारोह में जाते हुए उनपर ६ गोलियाँ चलायी थीं। घोड़ी गोलियों के चलने से उग्र हो गयी लेकिन महारानी ने उसे संभाल लिया था।
बर्मीज़ अंतिम बार जनता के सामने १९८६ के ट्रूपिंग द कलर समारोह के दौरान सामने आई और उसके बाद वो रिटायर हो गयी। उसके जगह फिर किसी और घोड़े ने नहीं ली क्योंकि रानी उसके बाद किसी नए जंगी घोड़े को प्रशिक्षण देने की बजाए खुले एक्के में चलते हुए दूर मचान से परेड की निगरानी करती थीं।  बर्मीज़ को विंडसर किले के चारागाह में १९९० तक रखा गया जब उसकी मृत्यु हो गयी। रानी ने सैस्कैचेवन, रीगन, कनाडा में बर्मीज़ पर सवारी करते हुए बनाई गयी अपनी एक काँसे की मूर्ति का २००५ में अनावरण किया।
बर्मीज़ और महारानी को भेंट किए गये एक अन्य घोड़े सेंटेनियल को आरसीएमपी के कार्यकर्ता सर्जेंट फ्रेड रासमुसेन ने प्रशिक्षित किया था।
आर सी एम पी के एक प्रवक्ता के अनुसार बर्मीज़ नाम आधुनिक बर्मा वासियों के नाम पर है। बर्मा वासियों को अंग्रेजी में "बर्मीज़" कहते हैं। हालाँकि ऐसा नाम दिए जाने के पीछे के कारण का जिक्र नहीं किया गया है।
चेतक घोड़ा
नेपाल का संविधान-2015
नेपाल का वर्तमान संविधान 20 सितम्बर 2015 को लागू हुआ। जिसने नेपाल के अंतरिम संविधान 2007 की जगह ली है। नेपाल के संविधान में 296 अनुच्छेद तथा 7 अनुसूचियाँ हैं। विश्व के अन्य संविधानों की भांति ही नेपाल के संविधान की प्रकृति भी कई मायनों में अनूठी है। दुनिया के अन्य राज्यों की भांति नेपाल का संविधान भी एक संप्रभु राज्य की व्यवस्था करता है जिसमें सत्ता का स्रोत जनता है। इसलिए समय समय पर जन सामान्य की इच्छानुसार शासन संचालन कार्य किया जाता है। नेपाल का वर्तमान संविधान सातवीं बार बना है। इससे यह जाहिर होता है कि नेपाल के संविधान की प्रकृति अस्थिर है।
संघीय लोकतान्त्रिक गणतन्त्रात्मक शासन व्यवस्थाको माध्यमद्वारा दिगो शान्ति, सुशासन, विकास र समृद्धिको आकांक्षा पूरा गर्न संविधान सभाबाट पारित गरी यो संविधान जारी गर्दछौं ।
रणबीर सिंह ‍महेन्‍द्रा
रणबीर सिंह ‍महेन्‍द्रा एक राजनीतिज्ञ और पूर्व बीसीसीआई अध्यक्ष हैं। यह 2004 से 2005 तक अध्यक्ष रहे। यह हरियाणा, भारत से भारतीय राष्ट्रीय काँग्रेस पार्टी से राजनेता बने।
यह अपने निर्वाचन क्षेत्र (बाधरा) नेता हैं और अपने पिता स्वर्गीय चौधरी के सिद्धांतों का अनुसरण हैं। यह विधान सभा मुंढल से हरियाणा में विधानसभा क्षेत्र के एक सदस्य थे।
यह बीसीसीआई से 1975 में जुड़े। यहाँ अपनी शुरुआत संयुक्त सचिव के रूप में शुरू की और 1980 से 1985 तक यह कार्य किया। इसके बाद 5 वर्षों के पश्चात यह सचिव के चुनाव के लिए लड़े। यह 1987 के विश्व कप के दौरान मूल प्रबन्धक के रूप में थे। 2001 में यह उपाध्यक्ष के लिए चुनाव लड़े थे।
यह व्यवसाय से एक वकील हैं। यह बंसी लाल के पुत्र हैं, जो कुछ वर्षो तक हरियाणा के मुख्य मंत्री, रेल मंत्री और भारत के रक्षा मंत्री के रूप में कार्य करते थे।
ए॰ सी॰ मुथैया
अण्णामलै चिदम्बरम मुथैया (जन्म: 1940) भारतीय उद्योगपति और क्रिकेट प्रबन्धक हैं। वे 'साउदर्न पेट्रोकेमिकल' के अध्यक्ष हैं। यह 1999 से 2001 तक बीसीसीआई के अध्यक्ष के रूप कार्य कर रहे थे।
इनका जन्म वर्ष 1940 में हुआ था। यह उद्योगपति और क्रिकेट प्रबन्धक रहे एम ए चिदम्बरम के एक लौते पुत्र हैं। यह डेत्रोइड विश्वविद्यालय से अपनी शिक्षा पूर्ण की। इसके बाद यह अपने पारिवारिक व्यवसाय से जुड़ गए। बाद में देवकी से शादी की। इनके एक बेटा अश्विन और दो बेटियाँ हैं।
जब इनके पिता 1975 में एसपीआईसी कंपनी से इस्तीफा दे दिया, उसके बाद यह उनके व्यापार से जुड़े। यह पहले प्रबंध निदेशक के रूप में एक मोटर कंपनी में कार्य करते थे। यह तमिलनाडु के एक पेट्रोल कंपनी के निर्देशक भी रह चुके हैं। इसके बाद यह हेंकेल इंडिया लिमिटेड नामक कंपनी से भी जुड़े।
यह एफ़आईसीसीआई के अध्यक्ष बने। यह अंतरराष्ट्रीय क्रिकेट परिषद के सदस्य भी बने।
नाभिराज
राजा नाभिराज इस काल के चौदहवें और आख़िरी कुलकर थे। इनकी ऊँचाई 525 धनुष (१५७५ मी०) थी। वे जैन धर्म के प्रथम तीर्थंकर ऋषभदेव भगवान केे पिता थे ।
जैन आगम के अनुसार, समय के चक्र के दो भाग होते है: अवसर्पणी और उत्सर्पणी। अवसर्पणी में जब भोगभूमि का अंत होने लगता है, तब कल्पवृक्ष ख़त्म होने लगते है। तब १४ कुलकर जन्म लेते है। कुलकर अपने समय के सबसे बुद्धिमान व्यक्ति होते है। वह लोगों को संसरी किर्याये सिखाते है।
इनकी रानी का नाम मरुदेवी था। तीर्थंकर ऋषभदेव के जन्म से पूर्व माता मरुदेवी ने १६ स्वप्न देखे थे जिनका अर्थ राजा नाभिराज ने समझाया था।
नाभिराज ने १७ लाख वर्ष की आयु के बाद जैन मुनि बनकर मोक्ष को प्राप्त किया था।
नाइट ऑफ चैम्पियन्स (2015)
नाइट ऑफ चैम्पियन्स (2015) (हिन्दी: विजेताओं की रात) एक व्यावसायिक कुश्ती प्रतियोगिता है। जिसका निर्माण डबल्यूडबल्यूई ने किया है। यह 20 सितम्बर 2015 को हुआ।
यह व्यावसायिक कुश्ती मुक़ाबला एक प्रकार का पहले से बनी या कहानी पर आधारित होती है। जिसमें पहलवान लोग हिस्सा लेते हैं। यह डबल्यूडबल्यूई द्वारा टीवी पर एक कार्यक्रम के रूप में दिखाया जाता है।
नेटफ्लिक्स
नेटफ्लिक्स (नेटफ़्लिक्स) () एक मीडिया सविर्स प्रदाता व निर्माता कंपनी है। इसका मुख्यालय अमेरिका के लॉस एंजेलस में है। इसका सब्सक्रिब्शन लेकर इसमें मौजूद मनोरंजन साम्रगी का आनंद उठाया जा सकता है। इसकी सेवा भारत, ऑस्ट्रेलिया, न्यू ज़ीलैंड, दक्षिण अमेरिका, जापान, उत्तर अमेरिका, और यूरोप के कुछ भाग जैसे डेनमार्क, फ़्रांस, जर्मनी, नेथरलैंड, नॉर्वे, स्वीडन, फिनलैंड, स्विट्ज़रलैंड, ऑस्ट्रीया, बेल्जियम, लक्ज़ेम्बर्ग, आयरलैंड, स्कॉटलैंड और इंग्लैंड में उपलब्ध है। यह अमेरिका में डीवीडी के माध्यम से भी भेजा जाता है। इसका निर्माण 1997 में केलिफोर्निया में किया गया था। यह सदस्यता सेवा 1999 में शुरू किया। 2009 में यह कुल 1,00,000 शीर्षक में डीवीडी प्रदान करने लगा।
नेटफ्लिक्स की स्थापना 1997 को मार्क रैंडोल्फ और रीड हसटिंग्स के द्वारा स्कॉट वेली, केलिफोर्निया में की गई। यह पहले भी प्योर सॉफ्टवेयर नामक कंपनी में कार्य कर चुके थे। रैंडोल्फ माइक्रोवेयरहाउस नामक कंपनी के सह-मालिक थे, जो कम्प्युटर मेल के द्वारा कार्य करती थी। इसके बाद वह बोरलेंड नामक एक अंतरराष्ट्रीय कंपनी में प्रचार के अनुभाग में उपाध्यक्ष के पद पर कार्य किए। हस्टिंग जो एक गणित के शिक्षक के रूप में कार्य किए थे। वह प्योर सॉफ्टवेयर को $70 करोड़ में बेच दिया। उसके बाद हस्टिंग ने 25 लाख डॉलर का निवेश कर नेटफ्लिक्स नामक कंपनी की स्थापना की। उन्हें इसका विचार तब आया जब वह अपोलो 13 के लिए $40 डॉलर का अधिभार लगाया गया। क्योंकि वह उसे तय दिन में नहीं दे सके थे। नेटफ्लिक्स ने अपने जालस्थल को 29 अगस्त 1997 में खोला था। तब उनके पास 30 कर्मचारी थे। जबकि 925 कार्य हेतु वह किराए दिए थे। नेटफ्लिक्स ने मासिक रूप से सदस्यता शुल्क लेने की प्रक्रिया सितम्बर 1999 में शुरू की। एकल किराए पर देने के सेवा को वह वर्ष 2000 की शुरुआत में ही बन्द कर दिये। इसके बाद इस कंपनी का नाम एक व्यावसायिक कंपनी के रूप में हुआ।
2004 में नेटफ्लिक्स पर मुकदमा दायर किया था, क्योंकि उसने "एक दिन" में "असीमित" मीडिया पहुंचाने का झूठा दावा करने वाला विज्ञापन दिखाया था।
2015 में नेटफ्लिक्स को अंतरराष्ट्रीय कॉपीराइट उल्लंघन करने का दोषी पाया गया। ये मामला 1948 में बने एक इतालवी फिल्म का
मोक्ष (जैन धर्म)
जैन धर्म में मोक्ष का अर्थ है पुद्ग़ल कर्मों से मुक्ति। जैन दर्शन के अनुसार मोक्ष प्राप्त करने के बाद जीव (आत्मा) जन्म मरण के चक्र से निकल जाता है और लोक के अग्रभाग सिद्धशिला में विराजमान हो जाती है। सभी कर्मों का नाश करने के बाद मोक्ष की प्राप्ति होती हैं। मोक्ष के उपरांत आत्मा अपने शुद्ध स्वरूप (अनन्त ज्ञान, अनन्त दर्शन, अनन्त सुख, और अनन्त शक्ति) में आ जाती है। ऐसी आत्मा को सिद्ध कहते है। मोक्ष प्राप्ति हर जीव के लिए उच्चतम लक्ष्य माना गया  है। सम्यक् दर्शन, सम्यक् ज्ञान, सम्यक् चरित्र से इसे प्राप्त किया जा सकता है। जैन धर्म को मोक्षमार्ग भी कहा जाता है।
जैन धर्म के अनुसार 'रत्नत्रय', सम्यक् दर्शन, सम्यक् ज्ञान और सम्यक् चरित्र की एक रूपता ही मोक्ष का मार्ग है। प्रमुख जैन ग्रन्थ, तत्त्वार्थसूत्र का पहला श्लोक है —
जीव का असली स्वभाव सम्यक् चरित्र है।
निर्वाण यानी समस्त कर्मों से मुक्ति। जब साधु घातिया कर्म अर्थात जो आत्मा के गुणों का नाश करते है, ऐसे कर्मों का नाश करते है, तो केवल ज्ञान प्रकट होता है। और जब केवली भगवान बचे हुए अगहतिया कर्मों का नाश करते है और संसार सागर से मुक्त हो जाते है तो वह निर्वाण कहलाता है। मोक्ष और निर्वाण शब्द जैन ग्रंथों में एक दूसरे की जगह प्रयोग किए गए है। निर्वाण के उपरांत अरिहन्त सिद्ध बन जाते है। जैन ग्रन्थों के अनुसार तीर्थंकर भगवान के पाँच कल्याणक देवों द्वारा मनाए जाते है, इनमें अंतिम निर्वाण कल्याणक होता है।
बीडब्ल्युएफ विश्व प्रतियोगिताएँ
बीडब्ल्युएफ विश्व प्रतियोगिताएँ (पहले आईबीएफ विश्व प्रतियोगिताएँ, अन्य नाम विश्व बैडमिंटन प्रतियोगिताएँ) एक विश्व स्तरीय बैडमिंटन प्रतियोगिता है जो विश्व बैडमिंटन संघ/बीडब्ल्युएफ के द्वारा आयोजित करायी जाती है। ग्रीष्मकालीन ओलम्पिकों के साथ-साथ ये प्रतियोगिताएँ किसी अन्य प्रतियोगिता की तुलना में खिलाड़ियों को सर्वाधिक वरीयता अंक दिलाती हैं। विजेताओं को विश्व विजेता के खिताब से नवाजा जाता है और स्वर्ण पदक दिये जाते हैं। हालांकि इसमें कोइ पुरस्कार राशि नहीं मिलती है।
प्रतियोगिता की शुरुवात 1977 में हुई और 1983 तक हर तीसरे साल आयोजित की जाती रहीं। आईबीएफ को पहले दो प्रतियोगिताओं को आयोजित करने में मशक्क्त करनी पड़ी क्योंकि विश्व बैडमिंटन संघ भी आईबीएफ प्रतियोगिताओं के एक साल बाद ही उसी मानदण्ड के अपने विश्व स्तरीय प्रतियोगिताएँ आयोजित करवाता था। बाद में आईबीएफ का विश्व बैडमिंटन संघ में विलय हो गया। 1985 से 2005 तक यह प्रतियोगिता हर दो साल पर होने लगी। 2006 से ज्यादा खिलाड़ियों को विश्व विजेता बनने का मौका देने के लिये यह प्रतियोगिता हर साल आयोजित की जाती है। हालांकि ओलम्पिक वर्षों में यह प्रतियोगिता नहीं होती है क्योंकि ओलम्पिक स्वयं में ही एक विश्व स्तरीय प्रतियोगिता है।
नीचे तालिका सभी मेजबान शहरों व देशों की सूची है। देश और शहरों के सामने की संख्या यह बताती है कि इतनी बार यहाँ ये प्रतियोगिताएँ आयोजित हो चुकी हैं।
बीडब्ल्युएफ विश्व प्रतियोगिताओं आजतक सिर्फ २० देशों ने ही कम से कम एक पदक जीता है: एशिया के दस, यूरोप के आठ, उत्तरी अमेरिका में एक व ओसीनिया में एक। अफ्रीकी महाद्वीप के देशों ने आजतक कोई पदक नहीं जीता है।
१८ वर्ष की उम्र में रत्चानोक इंथेनॉन प्रतियोगिता के इतिहास में एकल खिताब जीतने वाली सबसे कम उम्र की खिलाड़ी हैं। रत्चानोक जांग ह्ये-ओक से ३ महीनों से भी कम छोटी थी जब उन्होंने 1995 प्रतियोगिताओं के महिला युगल का खिताब जीता था।
विभिन्न खिलाड़ीयों ने वैश्विक प्रतियोगिताओं में एक से ज्यादा श्रेणियों में स्वर्ण पदक जीते हैं, जैसे:
१९७७ से २०११ तक, पदक अधिकतर पाँच मुख्य देशों चीन, कोरिया, डेनमार्क, इंडोनेशिया और मलेशिया के बीच में ही बंटते रहे। २००३ में यह संख्या बढकर ७ और २००५ में १० हो गयी जब पाँच अन्य देशों को भी कोई ना कोई पदक मिला।
टोनी गुनावन ने पुरुष युगल में दो बार स्वर्ण पदक जीता है, २००१ में इंडोनेशिया के हलीम हर्यांतो और २००५ में अमेरिका के हॉवर्ड बॉक के साथ स्वर्ण जीतकर उन्होंने अमेरिका को प्रतियोगिता का पहला पदक दिलाया।
२००५ के संस्करण में मिश्रित युगल श्रेणी में कुछ नए चेहरे देखने को मिले। इस श्रेणी में १९९७ से अभी तक सिर्फ चीनी व कोरियाई खिलाड़ियों की प्रभुद्धता थी। दो बार की विजेताओं किम डोंग-मून/रा क्युंग-मिन (कोरिया) के सेवानिवृत्ति के बाद, नोवा विदिआंतो/लिल्याना नात्सिर ने इंडोनेशिया के लिये १९८० के बाद पहला मिश्रित युगल स्वर्ण पदक जीता।
नीचे सर्वाधिक सफल खिलाड़ियों की सूची है जिन्हें ३ या उससे अधिक स्वर्ण पदक मिल चुके हैं।
नीचे २०१३ के बाद से स्वर्ण पदक विजेता टीमों की सूची देशों व खेल की विभिन्न श्रेणियों के आधार पर दी गई है। १९७७ में इसकी शुरुवात के बाद से ही चीन की टीम विश्व प्रतियोगिताओं में सबसे सफल टीम रही है।
"मोटे अक्षरों का अर्थ समग्र विश्व प्रतियोगिता का विजेता है।"
अरिहंत
अर्हत् (संस्कृत) और अरिहंत (प्राकृत) पर्यायवाची शब्द हैं। अतिशय पूजा-सत्कार के योग्य होने से इन्हें (अर्ह योग्य होना) कहा गया है। मोहरूपी शत्रु (अरि) का अथवा आठ कर्मों का नाश करने के कारण ये 'अरिहंत' (अरि=शत्रु का नाश करनेवाला) कहे जाते हैं। अर्हत, सिद्ध से एक चरण पूर्व की स्थिति है।
जैनों के णमोकार मंत्र में पंचपरमेष्ठियों में सर्वप्रथम अरिहंतो को नमस्कार किया गया है। सिद्ध परमात्मा हैं लेकिन अरिहंत भगवान लोक के परम उपकारक हैं, इसलिए इन्हें सर्वोत्तम कहा गया है। एक में एक ही अरिहंत जन्म लेते हैं। जैन आगमों को अर्हत् द्वारा भाषित कहा गया है। अरिहन्त तीर्थंकर, केवली और सर्वज्ञ होते हैं। महावीर जैन धर्म के चौबीसवें (अंतिम) तीर्थकर माने जाते हैं। बुरे कर्मों का नाश होने पर केवल ज्ञान द्वारा वे समस्त पदार्थों को जानते हैं इसलिए उन्हें 'केवली' कहा है। सर्वज्ञ भी उसे ही कहते हैं।
अरिहंत की वाणी 35 गुणों से युक्त होती है ।
अरिहन्त निम्नलिखित १८ अपूर्णताओं से रहित होते हैं-
संयुक्त राष्ट्र सुरक्षा परिषद के स्थायी सदस्य
संयुक्त राष्ट्र सुरक्षा परिषद के स्थायी सदस्यों, को Permanent Five, Big Five, और P5 के नाम से भी जाना जाता है, जिनमें पांच निम्नलिखित सरकारें शामिल हैं: चीन, फ्रांस, रूस, यूनाइटेड किंगडम और संयुक्त राज्य अमेरिका। इन सदस्यों ने द्वितीय विश्वयुद्ध में पाँच महान विजेता शक्तियों का प्रतिनिधित्व किया था। इन सभी स्थायी सदस्यों के पास वीटो का अधिकार है।
किसी व्यक्ति, पार्टी या राष्ट्र को मिला यह अधिकार कि वह किसी कानून को अकेले रोक सकता है। वीटो किसी फैसले को रोकने का असीमित अधिकार देता है, उसे लागू कराने का नहीं। वीटो, लातिनी भाषा का शब्द है जिसका अर्थ होता है, 'मैं मना करता हूँ'। हाल ही में भारत को भी वीटो पावर देने पर विचार किया जा रहा है!
धीरवास बड़ा
धीरवास बड़ा भारतीय राज्य राजस्थान के चुरू जिले में स्थित एक गाँव है। यह चुरू जिले की तारानगर तहसील में पड़ता है। यह राज्य मार्ग ३६ पर साहवा से ७ किलोमीटर व तारानगर से २९ किलोमीटर की दूरी पर स्थित है। गांव का नामकरण यहाँ के स्थानीय देवता राणाधीर के नाम पर हुआ है।
यहाँ कई प्राइवेट व सरकारी विद्यालय हैं। गाँव में दो बैंकों की शाखायें भी हैं - एक बड़ौदा ग्रामीण बैंक व दुसरा कोऑपरेटिव सोसायटी बैंक।
कुमार साहनी
कुमार साहनी (जन्म: ७ दिसंबर, १९४०) महत्वपूर्ण भारतीय फ़िल्म निर्देशक और पटकथा लेखक। कुमार को हिन्दी के समानान्तर सिनेमा का अगुआ माना जाता है।
"माया दर्पण (१९७२)", "तरंग (१९८४)", "ख़्याल गाथा (१९८९)" और "क़स्बा (१९९०)" उनकी महत्वपूर्ण फ़िल्में मानी जाती हैं। उन्हें उनकी फ़िल्म "माया दर्पण (१९७२)" के लिए राष्ट्रीय पुरस्कार मिला। वो फ़िल्म एंड टेलिवीजन इंस्टिट्यूट ऑफ़ इंडिया में अध्यापन भी करते रहे हैं।
चिकित्सा जीवविज्ञान
चिकित्सा जीवविज्ञान (Biomedicine या Medical biology) आयुर्विज्ञान की वह शाखा है जो चिकित्सकीय कार्य के लिये जीवविज्ञान एवं अन्य प्राकृतिक विज्ञानों का उपयोग करता है। यह शाखा मुख्यतः जीवविज्ञान और शरीरक्रियाविज्ञान से जुड़ी हुई है।
आईएनएस वज्रकोष
आईएनएस वज्रकोष भारतीय नौसेना का नवीनतम अधिष्‍ठान है जो कर्नाटक के कारवाड़ में स्थित है। रक्षा मंत्री श्री मनोहर पर्रिकर ने 9 सितंबर 2015 को इसे राष्‍ट्र को समर्पित किया।
आईएनएस वज्रकोष कारवाड़ में नौसेना का तीसरा अधिष्‍ठान है, जिसे राष्‍ट्र को समर्पित किए जाने के बाद भारतीय नौसेना की आक्रामक और सुरक्षात्‍मक क्षमताओं में बहुत वृद्धि होगी।  निकट भविष्‍य में कारवाड़ पश्चिमी कमान के अंतर्गत भारतीय नौसेना का एक प्रमुख आधार बनने जा रहा है। आईएनएस वज्रकोष में महत्‍वपूर्ण नौसेना परिसंपत्तियों जैसे कि विशिष्‍ट हथियारों और मिसाइलों के भंडारण की विशेष सुविधाएं व आवश्‍यक संरचनाएं मौजूद होंगी जिन्‍हें विशेषज्ञ अपनी निगरानी में रखेंगे ताकि सामरिक आवश्‍यकताओं को पूरा किया जा सके।
हॉर्मुसजी एन.कामा
हॉर्मुसजी एन.कामा (अँग्रेजी:Hormusji N Cama), भारत की एक प्रमुख समाचार संस्था प्रेस ट्रस्ट ऑफ इंडिया (पीटीआई) के अध्यक्ष हैं। उन्होंने इस पद पर महेंद्र मोहन गुप्ता का स्थान लिया है। इसके पूर्व वे ‘बॉम्बे समाचार’ के निदेशक थे।
विश्व कप
विश्व कप कई लेखों से जुड़ा है। जो निम्न हैं -
एसटीएस-107
एसटीएस-107 113वाँ अंतरिक्ष कार्यक्रम था। जो 16 दिन रह कर ही फ्लॉरिडा में 16 जनवरी 2003 को अलग अलग टूट कर गिर गया।
इस अन्तरिक्ष कार्यक्रम के दौरान धूल पर अनुसंधान करने हेतु वीडियो लेने पर उसमें एक नए वायुमंडल के बारे में पता लगा।
इंडिया ओपेन सुपर सीरीज़
इंडिया ओपेन एक वार्षिक बैडमिंटन प्रतियोगिता है जो १९८१ के बाद से भारत में आयोजित की जाती रही है। २०११ में इसे बीडबल्युएफ सुपर सीरीज प्रतियोगिता का दर्ज़ा दे दिया गया।
२०१४ में इसका आयोजन सीरी फ़ोर्ट बैडमिंटन कॉम्पलेक्स, नई दिल्ली में २३ से २८ अप्रैल तक आयोजित किया गया था। इसे योनेक्स सनराइज़ ने प्रायोजित किया था। इसकी कुल पुरस्कार राशि 250,000 अमेरिकी डॉलर थी।
मोना सिंह
मोना सिंह एक भारतीय फ़िल्म अभिनेत्री हैं। यह क्या हुआ तेरा वादा, प्यार को हो जाने दो आदि धारावाहिक में मुख्य किरदार के रूप में कार्य किया है। यह थ्री ईडियट्स आदि फिल्मों में भी कार्य कर चुकी हैं।
इनका जन्म 8 अक्टूबर 1981 में पुणे, भारत में हुआ था। 28 मार्च को एक झूठा वीडियो इंटरनेट पर फैल गया। जब वह क्या हुआ तेरा वादा नामक कार्यक्रम में व्यस्त थीं, तब उन्हें इस बारे में पता चला। इसके बाद वह साइबर क्राइम सेल में जाकर इस मामले में उस अपराधी पर प्रकरण दर्ज करवा दिया।
मोना सिंह ने अभिनय की शुरुआत वर्ष 2003 में जस्सी जैसी कोई नहीं से शुरू किया। उसके बाद वर्ष 2006 में एक नृत्य के वास्तविक कार्यक्रम झलक दिखला जा में भाग लिया और विजेता बनी। जिसके बाद यह फेमिना मिस इंडिया के प्रस्तोता के रूप में कार्य किया। इसके बाद 2007 और 2010 में झलक दिखला जा के दूसरे और तीसरे सत्र में प्रस्तोता के रूप में कार्य किया। एंटरटेनमैंट के लिए कुछ भी करेगा नामक एक मनोरंजन का वास्तविक कार्यक्रम में भी प्रस्तोता बनी। यह 2009 से लेकर 2014 तक हुए सभी 5 सत्रों में यह प्रस्तोता बनी।
वर्ष 2009 में थ्री ईडियट्स नामक फ़िल्म में अभिनय किया। यह इनकी पहली फ़िल्म है। इसके बाद यह 2011 में उट्ट पटांग नामक फ़िल्म में कार्य किया।वास्तविक कार्यक्रम
डेनमार्क ओपेन
डेनमार्क ओपेन, जिसे पहले डैनिश ओपेन के नाम से भी जाना जाता था, एक वार्षिक बैडमिंटन प्रतियोगिता है जिसका आयोजन डैनमार्क्स बैडमिंटन फोर्बंड द्वारा डेनमार्क में होता है।
प्रतियोगिता १९३५ में शुरु हुई। फिर यह दूसरे विश्वयुद्ध के दौरान बंद हो गयी और १९५५ से १९६४ तक विभिन्न असमानांतर अंतरालों पर होती रही। इसने दुनिया भर के शीर्ष खिलाड़ियों को आकर्षित करने की कोशिशें कीं। प्रतियोगिता सामान्यता: हर वर्ष अक्टूबर के अंत में आयोजित की जाती है।
यह प्रतियोगिता ११ स्थानों पर हुई है। २००८ की प्रतियोगिता ओडेन्स के एरेना फ्यिन में आयोजित की गयी। 2008 के बाद से यह प्रतियोगिता ओडेन्स में ही आयोजित होती आ रही है।
इंद्रभूति गौतम
इंद्रभूति गौतम (गौतम गणधर) तीर्थंकर महावीर के प्रथम गणधर (मुख्य शिष्य) थे।
इनका जन्म मगध राज्य के गोच्चर गाँव में ब्राह्मण वसुभूति और पृथ्वी के घर हुआ था। वह अपने गोत्र 'गौतम' से जाने जाते थे।
दिगम्बर परम्परा के अनुसार जब इंद्र ने इंद्रभूति से एक श्लोक का अर्थ पूछा था : जब वह नहीं बता पाए तो इंद्र ने उन्हें उत्तर के लिए भगवान महावीर के समावसरण में जाने को कहा।
दिगम्बर परम्परा में गौतम गणधर का स्थान बहुत ऊँचा है। उनका नाम भगवान महावीर के तुरंत बाद लिया जाता है -
जिस दिन भगवान महावीर को मोक्ष की प्राप्ति हुई थी उसी दिन गौतम गणधर को केवल ज्ञान की प्राप्ति हुई थी। जैन धर्मावलंबियों द्वारा इसी दिन को दिवाली के रूप में मनाया जाता ह
नाज़ी जर्मनी में तम्बाकू विरोधी आंदोलन
जर्मन चिकित्सकों द्वारा फेफड़ों के कैंसर और धूम्रपान में कड़ी सिद्ध अक्रने के बाद जर्मनी में तम्बाकू विरोधी आन्दोलन आरम्भ हुआ जिसने आधुनिक इतिहास का पहले सार्वजनिक तम्बाकू विरोधी अभियान का रूप लिया। २०वीं सदि के आरम्भ में विभिन्न देशों में तम्बाकू विरोधी आन्दोलनों का जन्म हुआ। लेकिन जर्मनी को छोड़कर अन्य स्थानों पर इसे व्यापक सफलता नहीं मिली। जर्मनी में नाज़ियों के सत्ता में आने के बाद सरकार ने भी इस अभियान का समर्थन किया। यह १९३० एवं १९४० के दशक के पूर्वार्द्ध का विश्व का सबसे शक्तिशाली धूम्रपान विरोधी आन्दोलन था। नेशनल सोशलिस्ट नेतृत्व ने धूम्रपान की निंदा की तथा उनमें से कुछ लोगों ने तम्बाकू के उपभोग की खुलेआम आलोचना की था इसका विरोध किया।
हेकमत इ शिराज़ी
हेकमत इ शिराज़ी जो मिर्ज़ा अली असगर ख़ान के नाम से भी जाने जाते हैं ' हेकमत शिराज़ी (जन्म :१६ जून १८९२-मृत्यु :५ मार्च १९८०) एक ईरानी राजनीतिज्ञ ,राजनयिक और लेखक थे '  ये ईरान के विदेश मामलों में विदेश मंत्री और न्याय मंत्री थे '
विश्व बैडमिंटन संघ
विश्व बैडमिंटन संघ () (बीडब्ल्युएफ) बैडमिंटन के खेल के प्रबंधन के लिये अंतर्राष्ट्रीय संस्था है जिसे अंतर्राष्ट्रीय ओलिम्पिक कमेटी से मान्यता प्राप्त है। इसकी स्थापना १९३४ में इंटरनैशनल बैडमिंटन फ़ेडरेशन के नाम से ९ सदस्य देशों (कनाडा, डेनमार्क, इंग्लैंड, फ्रांस, आयरलैंड, नीदरलैंड, न्यूज़ीलैंड, स्कॉटलैंड और वेल्स) के साथ हुई। तब से अब तक बीडब्ल्युएफ १७६ देशों में अपने पाँव पसार चुका है। २४ सितम्बर २००६ को मैड्रिड में आयोजित एक सामान्य सभा में बैडमिंटन वर्ल्ड फ़ेडरेशन नाम अपनाने का फैसला लिया गया।
स्थापना के वक्त इसका मुख्यालय चेल्टेन्हैम, यूके में था लेकिन १ अक्टूबर २००५ को इसे कुआलालम्पुर स्थानांतरित कर दिया गया। इसके वर्तमान अध्यक्ष पॉल-एरिक हौयर हैं।
बीडब्ल्युएफ क्षेत्रीय संघों के साथ मिलकर विश्व में बैडमिंटन के खेल के प्रचार-प्रसार के लिये कार्य करता है। ये संघ निम्नलिखित हैं: 1934 के बाद से अभी तक के अध्यक्षों की सूची निम्नलिखित है:
बीडब्ल्युएफ विश्व वरीयता व बीडब्ल्युएफ विश्व कनिष्ठ वरीयता के माध्यम से खिलाड़ियों का स्तर व ताकत मापी जाती है। इसका उपयोग बीडब्ल्युएफ से मान्यता प्राप्त विभिन्न प्रतियोगिताओं में खिलाड़ियों को स्पर्घा स्तर की वरीयता व प्रवेश देने के लिये भी किया जाता है। पिछले ५२ हफ्तों में आयोजित हुए प्रतियोगिताओं में खिलाड़ियों के अंतिम प्रदर्शन के आधार पर अंक दिए जाते हैं। कनिष्ठ वरीयताएँ १९ वर्ष से कम आयु के खिलाड़ियों को दी जाती हैं।
बीडब्ल्युएफ बराबर अंतराल पर ६ प्रतियोगिताएँ आयोजित करवाता रहता है:
दो प्रतियोगिताएँ बराबर अंतराल पर नहीं होती हैं:
बीडब्ल्युएफ ७ श्रेणियों की ओपेन प्रतियोगिताएँ आयोजित करता है जिनसे खिलाड़ियों को वरीयता अंक मिलते हैं। वरीयता अंक देने के क्रमानुसार ये प्रतियोगिताएँ निम्नलिखित हैं।
बीडब्ल्युएफ खिलाड़ियों, अंपायरों, प्रायोजकों व अन्य व्यक्तियों को उनकी उपलब्धियों व बैडमिंटन खेल के प्रचार-प्रसार व अन्य महत्वपूर्ण योगदानों के लिये विभिन्न किस्म के पुरस्कार आवंटित करता है।
संस्था का नया लोगो आधिकारिक तौर पर ग्लासगो में आयोजित २००७ सुदिरमान कप के दौरान सन २००७ में जारी किया गया था। इसकी रूपरेखा का निर्माण इंडोनेशिया के अबोएब लुथ्फ़ी ने तीन महीने चली लोगो डिज़ाइन प्रतिस्पर्घा के दौरान किया था। बीडब्ल्युएफ ने नया लोगो २०१२ थॉमस और उबर कप के दौरान जारी किया।
हुकम राम
हुकम राम मेघवाल एक भारतीय राजनीतिज्ञ तथा पूर्व में जालौर लोक सभा निर्वाचन क्षेत्र से लोकसभा सांसद है। वे जनता पार्टी दल के राजनेता है।
लल्लन जी ब्रह्मचारी महाविद्यालय
लल्लन जी ब्रह्मचारी महाविद्यालय, राजेसुल्तानपुर में स्थित एक समानित महाविद्यालय है। इसकी स्थापना 1970 में हुई थी। यह उस समय राजेसुल्तानपुर में स्थापित प्रथम महाविद्यालय था।
शंकर पन्नू
शंकर पन्नू एक भारतीय राजनीतिज्ञ तथा पूर्व श्रीगंगानगर लोक सभा निर्वाचन क्षेत्र से सांसद है। वे भारतीय राष्ट्रीय कांग्रेस दल के राजनेता है।
बीरबल राम
बीरबल राम एक भारतीय राजनीतिज्ञ तथा पूर्व श्रीगंगानगर लोक सभा निर्वाचन क्षेत्र से सांसद रहे। वे भारतीय राष्ट्रीय कांग्रेस दल के राजनेता थे। इनका पहला कार्यकाल 1980 से 1984 तक था ये इंदिरा गांधी के करीबी व बेहद विश्वासपात्र राजनेता थे। हनुमानगढ़ जिले के ग्राम मिर्जावाली मेर के बीरबल राम तीन बार गंगानगर से लोकसभा के सदस्य निर्वाचित हुए थे। ये अपनी ईमानदारी के लिए जाने जाते हैं।
वी.गुरुदत्ता प्रसाद
वी.गुरुदत्ता प्रसाद भारत डायनेमिक्स लिमिटेड (BDL) के निदेशक हैं। उल्लेखनीय है कि भारत डायनेमिक्स लिमिटेड की स्थापना देश में संचालित प्रक्षेपास्त्र प्रणाली के विनिर्माण का आधार पीठ तैयार करने के उद्देश्य से वर्ष 1970 में की गई।
राधे मोहन राधे श्याम पी जी कालेज
राधे मोहन राधे श्याम महाविद्यालय, राजेसुल्तानपुर में स्थित एक महाविद्यालय है। इसकी स्थापना 2013 मे हुई थी। यह उस समय राजेसुल्तानपुर में स्थापित सबसे बृहद महाविद्यालय है।
मी ऐट द ज़ू
मी ऐट द ज़ू  यूट्यूब पर अपलोड किया गया पहला विडियो है। यह साइट के सह संस्थापक जावेद करीम द्वारा, उपयोगकर्ता नाम "जावेद" के साथ, शनिवार, 23 अप्रैल, 2005 को रात के 8:27 पर अपलोड किया गया था।
उन्होंने उसी दिन यूट्यूब पर एक खाता बनाया था।
उन्नीस सेकंड का वीडियो सैन डिएगो चिड़ियाघर में याकोव लैपित्स्की द्वारा लिया गया था, करीम खुद को हाथियों के सामने प्रकट करते है, और उसकी लम्बी सूंड की सराहना करते है।
वीडियो की प्रतिलिपि इस प्रकार है:
इसका यूट्यूब कैप्शन टेक्स्ट इस प्रकार है:
हिन्दी अनुवाद कुछ-कुछ इस प्रकार किया जा सकता है -
लॉस एंजिल्स टाइम्स बताते हैं कि "यूट्यूब पर अपलोड किए गए पहले वीडियो के रूप में, इसने लोगों द्वारा मीडिया प्रयुक्त करने के तरीके में बुनियादी बदलाव लाने में एक निर्णायक भूमिका निभाई और 60 सेकंड के वीडियो के एक सुनहरे युग का आरंभ करने में मदद की।"  द ऑब्ज़र्वर बताता है कि इसकी उत्पादन की गुणवत्ता "घटिया" है।  अगस्त 2015 की स्थिति के अनुसार, यह वीडियो 25 लाख से अधिक बार देखा गया और इसे 160,000 से अधिक टिप्पणियां प्राप्त हुई हैं।
2013 में, वीडियो के विवरण में गूगल + के प्रतिवाद में अपडेट किया गया था और दो एनोटेशन वीडियो के लिए जोड़ा गया था।
2015 में यूट्यूब की दसवीं सालगिरह पर, इसके वर्णन को "The first video on YouTube. Maybe it's time to go back to the zoo?" में बदल गया था।
आयरलैण्ड गणराज्य का इतिहास
स्वाधीनता मिलने से पूर्व आयरलैण्ड देश ब्रिटिश शासन के आधीन था। ३ मई १९२१ को इस देश का विभाजन हो गया और ६ दिसम्बर १९२२ को यह यू० के० से स्वतन्त्र होकर एक अलग राज्य के रूप में स्थापित्य हो गया। राज्य से इसे देश का दर्जा २९ दिसम्बर १९३७ को प्राप्त हुआ और सन १९४९ को यह देश पूर्ण रूप से रिपब्लिक ऑफ आयरलैंड के नाम से दुनिया के मानचित्र पर अंकित हो गया।
सन १९४९ में यह देश ब्रिटेन से स्वतन्त्र तो हो गया परन्तु आर्थिक संसाधनों के अभाव में इसकी अर्थव्यवस्था उन्नति की ओर अग्रसर नहीं हो सकी। सन १९७३ में यह यूरोपीय संघ का सदस्य बना।
जौनपुर सल्तनत
जौनपुर सल्तनत 1394 और 1479 के बीच उत्तर भारत में एक स्वतंत्र इस्लामी साम्राज्य था, जिसके शासक उत्तर प्रदेश के वर्तमान राज्य में जौनपुर से शासन करते थे। जौनपुर सल्तनत पर शर्की वंश का शासन था। ख़्वाजा-ए-जहाँ मलिक सरवर, वंश का पहला शासक [[सुल्तान नसीरुद्दीन मुहम्मद शाह [[तुगलक]] चतुर्थ (1390–1394) के तहत एक वज़ीर था। 1394 में, [[दिल्ली सल्तनत]] के विघटन के बीच, उसने खुद को जौनपुर के एक स्वतंत्र शासक के रूप में स्थापित किया और अवध और गंगा-यमुना दोआब के एक बड़े हिस्से पर अपना अधिकार जमा लिया और दिल्ली सल्तनत का अधिकांश भाग बदल दिया। उनके द्वारा स्थापित राजवंश का नाम उनके शीर्षक मालिक-यू-अर्क ("पूर्व के शासक") के कारण रखा गया था। राजवंश का सबसे उल्लेखनीय शासक [[इब्राहिम शाह]] था [[चित्र:Silver_Coin_of_Ibrahim_Shah_of_Jaunpur.jpg|thumb|right|200px|]] जौनपुर सल्तनत एक उत्तरी [[भारत]] में एक स्वतंत्र [[साम्राज्य]] था जिसका कार्यकाल (१३९४ से १४७९) था जिन्होंने [[जौनपुर]] में शासन किया ' [[जौनपुर]] जो वर्तमान में [[उत्तर प्रदेश]] के जौनपुर शहर के नाम से जाना जाता है जौनपुर पर [[शरक़ी राजवंश]] ने राज किया था [[ख्वाजा-ई-जहाँ मलिक सरवार]] पहले शासक थे जिंहोने शासन किया था [[श्रेणी:सल्तनत]] [[श्रेणी:जौनपुर ज़िला]]
हिण्डौन सिटी रेलवे स्टेशन
यह करौली जिला का मुख्य रेलवे स्टेशन है। यह दिल्ली मुम्बई लाइन का एक स्टेशन भी है। यह हिण्डौन सिटी में है।
वॉक्सवैगन
वॉक्सवैगन एक जर्मनी की कार उत्पादन कंपनी है। जिसका मुख्यालय वोल्फ़्सबर्ग, जर्मनी में है। यह कंपनी 28 मई 1937 को यहाँ स्थापित हुई थी। इस कंपनी ने वर्ष 1975 को सबसे अधिक बिक्री करने वाली कंपनी बन गया। यह अब विश्व में टोयोटा के बाद दूसरी सबसे बड़ी कंपनी है।
वॉक्सवैगन वास्तविक रूप से 1937 में बना था। 1930 के समय जर्मनी में कंपनीयाँ मुख्य रूप से महंगे कार ही बनाते थे। उस समय यह वाहन किसी माध्यम वर्गीय जर्मनी लोगों के खरीदने से बहुत दूर था। इसके परिणाम स्वरूप केवल 50 में से केवल 1 व्यक्ति के पास ही कार होती थी। इस वर्ग के लिए कार बनाने में नया बाजार देखने वाले लोग इस परियोजना पर कार्य शुरू कर दिये थे।
लेकिन यह परियोजना नई नहीं थी। इससे पहले बेला बरेनी ने भी इस तरह के कार की रूपरेखा 1920 के आसपास बनाई थी। इसी के साथ ही जोसेफ गंज ने भी एक तरह का जर्मन वॉक्सवैगन बनाया था। इसके लिए हनोमग नामक जर्मनी कंपनी इसके लिए 2/10 पीएस का कोमीस्सब्रोट नामक एक छोटा इंजिन बनाया। यह कंपनी इस के लिए 1925 से 1928 तक यह कार्य करती रही।
कंपनी द्वारा बेचे जाने वाले वाहनों में शामिल हैं
कंपनी द्वारा बंद वाहनों में शामिल हैं
एंग्री बर्ड्स (फ़िल्म)
एंग्री बर्ड्स एक अमेरिकी अंग्रेज़ी फिल्म है। इसका निर्माण जॉन कोहेन और केथ्रिन व्रीडन ने किया है।
फिनिश के वीडियो गेम बनाने वाली कंपनी रोवीओ ने एक समाचार में बताया की वह सोनी के साथ मिल कर इस पर एक फिल्म बनाने वाली है। इसके लिए मार्वेल में कार्य करने वाले पूर्व निर्माता डेविड माइसेल से भी बात की है। यह पहले आइरन मेन और थोर जैसे किरदार के लिए फिल्म का निर्माण कर चुके हैं। इसके बारे में स्टुडियो ने आधिकारिक रूप से 29 सितम्बर 2014 में बताया। इसके बाद 1 अक्टूबर को इस फिल्म की छवि दिखाई गई।
निवल आय
निवल आय या शुद्ध लाभ एक प्रकार का आय या लाभ होता है, जो किसी वस्तु को बेचने से विक्रय करने वाले को क्रय करने वाले व्यक्ति द्वारा दिया जाता है। जिसमें विक्रय करने वाले के कुल खर्च को उसके कुल मिले हुए पैसों से हटाया जाता है तो यह आय मिलती है।
सामान्यतः यह आय कर देने के बाद बचने वाले पैसों को कहते हैं। जिसे हमें किसी को भी नहीं देना होता है। यह हम चाहें तो रख भी सकते हैं। या इसे किसी और को भी दे सकते हैं। इस पर पूरा नियंत्रण उसे कमाने वाले का ही होता है।